Ousus het met 'n dik mond uit die bed geklim, die melk is net genoeg vir een koppie koffie, en daar is nog drie ander wat ook moet kry! By die werk laat weet boetie sy taak lê nog by die huis en hy het dit nou nodig of dis 'n nul vir gisteraand se laat werk. En boonop verstaan jou kollega by die werk nie dat jy eintlik baie besig is nie.
As jy al sulke dae beleef het, weet jy dat daar nie sommer iets is wat dit kan omkeer nie. Die issues raak net groter en jou irritasievlakke skiet deur die dak. Later byt jy almal se koppe af en selfs die hond loop wye draaie om jou. Dan is dit tyd dat jy Susan Coetzer se nuwe boek, Mamma het 'n breek nodig, vir jou koop.
Sy sal jou op haar humoristiese manier vertel dat sy ook sulke dae beleef en hoe jy dit beter kan maak. Of dit nou is met 'n lekker stappie om die blok, 'n glas wyn of om terug te grom vir die probleme. Susan se boek sal jou dag beter maak.
'n Geskenk is iets wat aan iemand gegee word om daardie persoon te oortuig dat hy of sy geliefd is. Soms lewer God spesiale geskenke by ons deur af - onverwagte seeninge waaraan ons nooit eers self gedink het nie!
'n Reenboog vol verrassings moedig lesers aan om hierdie geskenke te herken, hul eie te maak en vir die res van hul lewe te koester. Die 25 stukkies in hierdie tweekleur-geskenkboek vol Bybelverse, inspirerende aanhalings, uitdagings en gebede is 'n bron van eindelose seen.
In 'n Reenboog vol verrassings wys Nina Smit lesers op die oorvloed seen wat God ons deur sy genade gee.
15 bekende skoonma's en 15 bekende skoondagters deel elkeen hulle verhoudings met ons in die boek Help, Ek is 'n skoonma (skoondogter) Hulle deel die leeker en sleg die van hulle verhoudings, maar gee ook raad aan ander kinders, aandvaarding, konflik en hoe om jouself te beperk tot jou rol.
Jy as vrou staan elke dag voor honderde besluite. Hoe hou jy jou prioriteite reg, stel doelwitte en beplan effektief? Elizabeth George bied in Jy het 'n keuse Bybelsgebaseerde riglyne en honderde wenke om jou hiermee te help. 'n Bonus in hierdie boek is die Bybelleesplan en die studiegids agterin.
Tye wanneer jy wens dat jy beter ma vir jou kinders wees, meer vir die samelewing beteken, 'n gelukkiger huwelik he of meer tyd saam met God deurbring.